Paranormal news-ը ներկայացնում է անդրշիրիմյան այս էակների մասին ճապոնական պատկերացումները: Բառը նշանակում է «սոված աստվածներ», սակայն ըստ տարածված ավանդապատումի` դրանք հոգիներն են այն մարդկանց, ովքեր մոլորվել են լեռնային կածաններում և քաղցից մահանալով` մնացել են անթաղ, նշանակում է` նաև հանգիստ չգտած: Տարբեր տարածաշրջաններում նրանց անվանումները կարող են մի փոքր տարբերվել, սակայն էությունն ու գործողությունները մնում են նույնը. նրանք թափառում են` փնտրելով այն դժբախտին, ում սոսկ կարող են հաղորդակից անել հավերժական քաղցի տառապանքին: Այդպիսին է նրանց վրա ընկած անեծքը (որի պատճառը ոչ ոք չգիտի): Բնականաբար` հիդարուգամիների զոհեր առավել հաճախ միայնակ ճամփորդներն են դառնում: